گؤی بیلیمچی‌لر، گونش سیستمی خاریجینده، آتموسفرینده سو مولکول‌لاری‌نین یوکسک‌لره چیخدیقجا قیزیشدیغی ایستراتوسفر بنزری طبقه‌سی اولان بیر "اؤته گزه‌گن" کشف ائتدی.
اینگیلتره‌نین اکستر اونیورسیته‌سی و آمریکا‌نین مریلند اونیورسیته‌سین‌دن بیلیم آدام‌لاری، دونیا‌دان تخمینا 900 ایشیق ایلی اؤته‌ده کشف ائدیلن "دابلیو‌ای‌اس‌پی 121بی" آدلی ژوپیتر بؤیوکلوگون‌دکی ایستی گاز سیاره‌نین، گونش سیستمین‌دکی سیاره‌لره بنزر آتموسفر اؤزللیک‌لری گؤستردیگینی تعیین ائتدی.
آمریکا هاواچی‌لیق و اوزای دایره‌سی‌نین (ناسا) هابل اوزای تلسکوبونداکی اسپکتروسکوپی آلتینی قوللانان بیلیم آدام‌لاری، ایشیغین فرق‌لی دالغا بوی‌لاریندا گزه‌گنین آتموسفرینده نئجه حرکت ائتدیگینی آراشدیردی.
سو مولکول‌لاری آتموسفرده ایستی‌لیک خصوصیت‌لرینه گؤره اول‌دن تخمین ائدیله‌بیلر پارلاق‌لیق سویه‌سینه چاتیر.
سویوق هاوا‌لاردا سو بوخاری ایشیغی بلوک ائدرکن، یوکسک ایستیده مولکول‌لار اورتایا چیخان انرژیله پارلاییر.
آراشدیرماچی‌لار بو گزه‌گن‌ده‌کی سو مولکولاریندا ائتدیک‌لری گؤزلم‌لرده سطح‌دن یوخاری چیخدیقجا سو مولکول‌لاری‌نین پارلاق‌لیغی‌نین آرتدیغی، بو وضعیتین گزه‌گنده گونش سیستمینده‌کی سیاره‌لرین چوخوندا گؤرولن بنزر گوج‌لو بیر استراتوسفر وارلیغینا ایشاره ائتدیگینی قید ائتدی.
آراشدیرمانین نتیجه‌لری "نیچر" درگیسینده یاییملاندی.
